“PHOENIX SCIENTIFIC PUBLICATION CENTER” MChJ
QARORI
“ORZU NURULLAYEVA MUALLIFLIGIDAGI "MIYANGNI DASTURLA" KITOBI TAQDIMOTINI O‘TKAZISH TO‘G‘RISIDAGI NIZOMNI TASDIQLASH HAQIDA”

(Nizom muassislar kengashining 2026-yil 16-iyuldagi yig‘ilishida tasdiqlangan, ro‘yxat raqami №08)

O‘zbekiston Respulikasi Prezidentining “Kitob mahsulotlarini nashr etish va tarqatish tizimini rivojlantirish, kitob mutolaasi va kitobxonlik madaniyatini oshirish hamda targʻib qilish boʻyicha kompleks chora-tadbirlar dasturi toʻgʻrisida” 13.09.2017 yilning PQ-3271-son qarori ijrosini ta’minlash maqsadida “Phoenix Scientific Publication Center” MChJ qaror qiladi:
1. Muallif Orzu Nurullayeva(keying o‘rinlarda muallif)ning “Miyangni dasturla” nomli kitobi taqdimot marosimini tashkil etish va o‘tkazish to‘g‘risidagi Nizom ilovaga muvofiq tasdiqlansin.
2. Kitob taqdimoti 2026-yil 9-avgust kuni belgilangan dastur asosida yuqori saviyada tashkil etilsin.
3. Taqdimotni tashkil etish, mehmonlarni taklif etish, tadbir dasturini amalga oshirish hamda ommaviy axborot vositalarida yoritish ishlari muallifning shaxsan o‘z zimmasiga yuklatilsin.
[bookmark: _GoBack]4. Mazkur qarorning ijrosini nazorat qilish Muallifga yuklatilsin.


“Phoenix Scientific Publication
Center” MChJ Direktor:                                         I.N.Abduraximov


“MIYANGNI DASTURLA” KITOBI TAQDIMOT MAROSIMINI O‘TKAZISH TO‘G‘RISIDA

NIZOM

1. Umumiy qoidalar
1.1. Mazkur Nizom muallif Orzu Nurullayevaning “Miyangni dasturla” nomli kitobi taqdimot marosimini tashkil etish va o‘tkazish tartibini belgilaydi. Tadbirni tashkil etish, olib boorish jarayonlari O‘zbekiston Respublikasi qonunlari va boshqa huquqiy normativ huquqiy hujjatlarga asoslanadi.
1.2. Tadbir “Phoenix Scientific Publication Center” MChJ boshchiligida tashkil etiladi.
1.3. Tadbirning asosiy maqsadi kitobni keng jamoatchilikka tanishtirish, kitobning mazmun-mohiyati, amaliy ahamiyati haqida kitobxonlarga tushuntirishdan iborat.
2. Tadbir haqida
Tadbir nomi: “Miyangni dasturla” kitobi taqdimoti
Kitobning O‘zbekiston Milliy Kutubxonasi tomonidan tasdiqlangan ISBN raqami: 978-9910-8488-9-6
Kitobning O‘zbekiston Milliy Kutubxonasi tomonidan tasdiqlangan UO‘K raqami: 316.6 (Mualliflik belgisi: N 87)
Kitobning O‘zbekiston Milliy Kutubxonasi tomonidan tasdiqlangan KBK raqami: 88.5(Mualliflik belgisi: N 87)
Muallif: Orzu Nurullayeva
Nashriyot: “Phoenix Scientific Publication Center” MChJ
Nashriyot direktori: Abduraximov Iskandar Nodirjon o‘g‘li
Tadbir sanasi: 2026-yil 9-avgust
3. Tadbirning maqsadi
Taqdimot quyidagi maqsadlarni ko‘zlaydi:
· yangi nashr etilgan kitobni kitobxonlarga tanishtirish;
· muallifning ilmiy va amaliy qarashlarini ommaga yetkazish;
· kitobxonlik madaniyatini rivojlantirish;
· yoshlarni shaxsiy rivojlanish va mustaqil fikrlashga rag‘batlantirish;
· kitob muallifi hamda ishtirokchilar o‘rtasida ochiq muloqotni yo‘lga qo‘yish.
4. Tashkilotchilar
Tadbir tashkilotchisi:
O.Nurullayeva
Tadbirning umumiy tashkiliy ishlari Muallif tomonidan amalga oshiriladi.
5. Tadbir dasturi
1. Mehmonlarni kutib olish va ro‘yxatdan o‘tkazish.
2. Davlat madhiyasi (zarur hollarda).
3. Boshlovchining kirish so‘zi.
4. Muallif Orzu Nurullayevaning chiqishi.
5. “Miyangni dasturla” kitobining mazmuni va yaratilish tarixi haqida taqdimot.
6. Savol-javoblar.
7. Taklif etilgan mehmonlarning fikr-mulohazalari.
8. Muallif tomonidan kitoblarni imzolash (avtograf sessiyasi).
9. Esdalik fotosuratlari.
10. Tadbirni yakunlash.
6. Ishtirokchilar
Taqdimotda quyidagilar ishtirok etishlari mumkin:
· kitob muallifi;
· nashriyot vakillari;
· oliy ta’lim muassasalari professor-o‘qituvchilari;
· talabalar;
· tadbirkorlar;
· ommaviy axborot vositalari vakillari;
· kitobxonlar hamda taklif etilgan mehmonlar.
7. Ishtirokchilarning huquq va majburiyatlari
Ishtirokchilar:
· tadbir tartib-qoidalariga rioya etishlari;
· ma’ruzachilarni hurmat qilishlari;
· savol-javob jarayonida odob-axloq me’yorlariga amal qilishlari;
· tadbirning mazmunli va samarali o‘tishiga ko‘maklashishlari lozim.
8. Yakuniy qoidalar
8.1. Ushbu Nizom tadbir tashkilotchilari tomonidan tasdiqlangan kundan boshlab kuchga kiradi.
8.2. Nizomda nazarda tutilmagan masalalar amaldagi qonunchilik hamda tashkilotchilarning qaroriga muvofiq hal etiladi.
8.3. Tadbir davomida foto va video tasvirga olishga ruxsat etiladi hamda ular nashriyotning axborot resurslarida e’lon qilinishi mumkin.

